Βικιπαίδεια:Βικιπύλη/Ιστορία/Επιλεγμένη προσωπικότητα (αρχείο) - Βικιπαίδεια

# Βικιπαίδεια:Βικιπύλη/Ιστορία/Επιλεγμένη προσωπικότητα (αρχείο)

### Από τη Βικιπαίδεια, την ελεύθερη εγκυκλοπαίδεια

< Βικιπαίδεια:Βικιπύλη | Ιστορία

  Αρχείο επιλεγμένων προσωπικοτήτων της Βικιπύλης

## [Επεξεργασία] Αρχιεπίσκοπος Ιάκωβος

Ο Αρχιεπίσκοπος πρώην Αθηνών και πάσης Ελλάδος Ιάκωβος (κατά κόσμον Γεώργιος) Βαβανάτσος (Γαλαξίδι, 22 Ιουνίου 1895 – Σαλαμίνα, 25 Οκτωβρίου 1984) υπήρξε ένας από τους πλέον σημαίνοντες και αμφίλεκτους Ιεράρχες της Εκκλησίας της Ελλάδος μέσα στον 20ο αιώνα. Διετέλεσε πρώτος Μητροπολίτης Αττικής και Μεγαρίδος, Αρχιεπίσκοπος Αθηνών και πάσης Ελλάδος και Πρόεδρος της Μητροπόλεως Αττικής. Η προσωπική του πορεία υπήρξε παράλληλη της ιστορίας της ελλαδικής Εκκλησίας από τη δεκαετία του 1930 έως και τα μέσα της δεκαετίας του 1970. Προοδευτικός και ρηξικέλευθος ιεράρχης βρέθηκε αντιμέτωπος με τις δύο μεγάλες δικτατορίες της 4ης Αυγούστου και της 21ης Απριλίου και διώχθηκε από τα στελέχη τους.

περισσότερα...

## [Επεξεργασία] Παναγιώτης Κανελλόπουλος

Ο Παναγιώτης Κανελλόπουλος (Πάτρα, 13 Δεκεμβρίου 1902 – Αθήνα, 11 Σεπτεμβρίου 1986) υπήρξε Έλληνας φιλόσοφος, πολιτικός και ακαδημαϊκός. Ανέλαβε για δύο σύντομες θητείες την προεδρία ελληνικών κυβερνήσεων το 1945 και το 1967. Η παρουσία του στη νεοελληνική γραμματεία και φιλοσοφία και η ταυτόχρονη ενασχόλησή του με την πολιτική τον ανέδειξε ως ιδιαίτερο φαινόμενο του σύγχρονου ελληνικού πολιτικού βίου ενώ η μετριοπάθεια, η αυτοκριτική του διάθεση και το ήθος του συνέτειναν, ειδικότερα μετά τη Μεταπολίτευση, στην απόδοση του τίτλου του "Νέστορα" της ελληνικής πολιτικής.

περισσότερα...

## [Επεξεργασία] Ελευθέριος Βενιζέλος

Ο Ελευθέριος Βενιζέλος (Μουρνιές Χανίων, 23 Αυγούστου 1864 – Παρίσι, 18 Μαρτίου 1936) ήταν ο μεγαλύτερος πολιτικός της νεότερης Ελλάδας. Πρωταγωνίστησε στην αυτονομία της Κρητικής Πολιτείας και την οριστική ένωση της Κρήτης με την Ελλάδα, συνέβαλε στην απελευθέρωση της Μακεδονίας, στην είσοδο της Ελλάδας στον Α' Παγκόσμιο Πόλεμο, και στην οργάνωση της χώρας στα πρότυπα αστικού κράτους διατελώντας πάρα πολλές φορές πρωθυπουργός.

περισσότερα...

## [Επεξεργασία] Ιωάννης Μεταξάς

Ο Ιωάννης (Μιχαήλ) Μεταξάς (Ιθάκη 12 Απριλίου 1871 - 29 Ιανουαρίου 1941 Αθήνα) ήταν Κεφαλλονίτης στρατιωτικός και στη συνέχεια πολιτικός. Διαδραμάτισε σημαντικό ρόλο στους Βαλκανικούς πολέμους και στον Εθνικό διχασμό στο πλευρό του Βασιλιά. Διετέλεσε Πρωθυπουργός της Ελλάδας και ήταν ο δημιουργός του δικτατορικού καθεστώτος της «4ης Αυγούστου» του 1936. Έμεινε στην ιστορία τόσο για την ηρωική στάση του απέναντι στις απαιτήσεις της φασιστικής Ιταλίας το 1940 όσο και για την ταχεία πολεμική προπαρασκευή της Χώρας στον επερχόμενο διεθνή πόλεμο.

περισσότερα...

## [Επεξεργασία] Αδόλφος Χίτλερ

Ο Αδόλφος Χίτλερ (γερμ. Adolf Hitler, προσωνυμία Φύρερ Führer (Ηγέτης)) (20 Απριλίου, 1889 - 30 Απριλίου, 1945) ήταν δικτάτορας της ναζιστικής Γερμανίας και ηγέτης του Ναζιστικού Κόμματος. Από το 1933 εώς το 1945 ήταν επίσης Καγκελάριος της Γερμανίας, επικεφαλής της κυβέρνησης και του κράτους. Ο Χίτλερ συνέβαλε σημαντικά στην διαμόρφωση της παγκόσμιας ιστορίας, τόσο σε εσωτερικό όσο και σε διεθνές επίπεδο. Με τις ενέργειες που έκανε για την επαναλειτουργία της πολεμικής βιομηχανίας αλλά και της βιομηχανίας γενικότερα, βοήθησε τη Γερμανία να ξεπεράσει τα οικονομικά προβλήματα που είχε μετά τον Α' Παγκόσμιο Πόλεμο. Κατάφερε να πείσει το γερμανικό λαό ότι μόνο το κόμμα του μπορούσε να αποκαταστήσει τις αδικίες που είχε υποστεί η Γερμανία μετά την συνθήκη των Βερσαλλιών. Με συγκεκριμένους πολιτικούς χειρισμούς κατάφερε να ενσωματώσει στο Τρίτο Ράιχ μεγάλο μέρος των γερμανικών πληθυσμών τους οποίους η συνθήκη των Βερσαλλιών είχε αφήσει εκτός Γερμανίας. Ταυτόχρονα πήρε πολλά μέτρα υπέρ των ασθενέστερων οικονομικά τάξεων εφαρμόζοντας επαναστατικά για την εποχή μέτρα, όπως κοινωνικό τουρισμό, καταπολέμηση της ανεργίας, 8ωρη απασχόληση κ.ο.κ. Εκμεταλλεύθηκε την δυσφορία των χτυπημένων από τον πληθωρισμό Γερμανών για να τους στρέψει εναντίον των "πλούσιων" Εβραίων. Παρά το γεγονός πως οι κομμουνιστές στη Γερμανία διώκονταν κατάφερε να συμμαχήσει με τη Σοβιετική Ένωση. Μετά την απόρριψη από την Πολωνία των γερμανικών προτάσεων σχετικά με την Ελεύθερη Πόλη του Ντάντσιχ και τον Πολωνικό Διάδρομο ο Χίτλερ διέταξε επίθεση, την 1η Σεπτεμβρίου 1939, πυροδοτώντας τον Β΄Παγκόσμιο Πόλεμο. Μετά από μια σειρά στρατιωτικών επιτυχιών, βασισμένων κυρίως στην τακτική του "αστραπιαίου πολέμου" (blitzkrieg), η ναζιστική Γερμανία είχε υπό τον έλεγχό της το μεγαλύτερο μέρος της Ευρώπης. Το 1942 όμως, μετά την αποτυχία στο Ανατολικό Μέτωπο και τη μάχη του Ελ Αλαμέιν στη Βόρεια Αφρική, ο πόλεμος πήρε νέα τροπή και η Γερμανία του Χίτλερ βρέθηκε να αμύνεται ενάντια στους προελαύνοντες Συμμάχους. Αντιμέτωπος με την ολοκληρωτική ήττα, ο Χίτλερ αυτοκτόνησε στο Βερολίνο τον Απρίλιο του 1945 λίγο πριν από την κατάληψη του υπογείου καταφυγίου της Καγκελαρίας από τον Ερυθρό Στρατό. Το τέλος του σήμανε και το τέλος του καθεστώτος το οποίο άφησε τη Γερμανία σε ερείπια.

περισσότερα...

Ανακτήθηκε από "http://el.wikipedia.org../../../%CE%B2/%CE%B9/%CE%BA/%CE%92%CE%B9%CE%BA%CE%B9%CF%80%CE%B1%CE%AF%CE%B4%CE%B5%CE%B9%CE%B1%7E%CE%92%CE%B9%CE%BA%CE%B9%CF%80%CF%8D%CE%BB%CE%B7_%CE%99%CF%83%CF%84%CE%BF%CF%81%CE%AF%CE%B1_%CE%95%CF%80%CE%B9%CE%BB%CE%B5%CE%B3%CE%BC%CE%AD%CE%BD%CE%B7_%CF%80%CF%81%CE%BF%CF%83%CF%89%CF%80%CE%B9%CE%BA%CF%8C%CF%84%CE%B7%CF%84%CE%B1_%28%CE%B1%CF%81%CF%87%CE%B5%CE%AF%CE%BF%29_243a.html"

##### Views

- Σχετικά με
- Συζήτηση
- Τελευταία έκδοση

##### Αναζήτηση